Praia (Kap Verde)

Praia (vun port.: Strand) is de Hööftstadt vun de Republiek Kap Verde. Se liggt op dat Eiland Santiago.In de Stadt Praia leevt 113.364 Inwahners (Stand: 1. Januar 2005), wat ungefäähr dubbelt so veel is as noch för 15 Johren. Dormit is se ok to lieken Tiet de gröttste Stad vun de Republiek. 

 Historie 
duum|Klimadiagramm

De eersten Siedlers vun dat Eiland Santiago harrn sik wieter in’n Westen daallaten an de Münnen vun’n Ribeira Grande. Man, de betere natürliche Haven weer bi dat hüütige Praia, wo dat eerstmol denn ok keen Kontroll vun en Behöörd geven de. Dordör entstünn an disse Steed gau en Steed för illegalen Hannel, woneem sik vör allen Lüüd daallaten hebbt, de in Portugal för de Inquisitschoon utneiht weern.Kapverdische Inseln, Dumont Reisetaschenbuch, 3. Oplaag, 2007, ISBN 978-3-7701-5968-0

Liekers een dorför mit den Dood bestraaft warrn kunn, hett sik üm 1687 en beleevten Hannel mit Boomwullstoffen entwickelt, de an engelsche Kapteinen verköfft weern. Disse Smuggelee hett de portugeesch Regeeren natürlich nich geern sehn, man, eerst 1757 geev dat Anstalten, dor en End rut to kriegen. Ok de Gouverneur schüll sien Sitt denn vun Ribeira Grande na Praia verleggen, üm de portugeesche Macht dortostellen.

Ok annere Institutschonen un private Lüüd sünd denn na Praia överwesselt un 1858 weer Praia denn offiziell to de Hööftstadt vun den Archipel maakt. Bit Anfang vun’t 19. Johrhunnert weer dat Stadtrebeet noch op dat süüdliche Plato begrenzt, wat direkt baven vun den ollen Haven liggt. Von de Ooltstadt is aver nix överbleven, wieldat de Verwalten vun de Kolonie af 1808 de Stadt nee ordent un ümstruktureert hebbt, wobi Straten un Plätz nee un vör allen breder anleggt weern. Siether is de Praça Alexandre Albuquerque de Middelpunkt vun den Stadtdeel.

 Ooltstadt 
Praia hett sik mit de folgenden Johren üm den ollen Oortskarn utwiet. De Stadtdeel Plato, de sien Naam vun de Laag her hett, wiel de Steed wat höger liggt, maakt vundaag en meist europääschen Indruck, wenn man mol vun den afrikaanschen Marktplatz för Grööntüüch afsütt. Prägt warrt dat Bild vun’t Plato dör de Verwalten vun de Republiek Kap Verde. Hier findt sik de Präsidentenpalast, dat ehmolige Raathuus, dat Butenministerium, utlännsch Vertreden un Bottschoppen, dat Gericht un so wieter. Dat Plato präsenteert de Stadt veel na buten, dorüm warrt hier jümmer op en pleegt Atmosphäär Weert leggt.

 Weertschop 
duum|De hüütige Haven vun Praia vun Achada Grande ut bekeken.
Praia is dat weertschoppliche Zentrum vun de Eilannen. Hier gifft dat en Haven, vun den ut warrt Kaffe, Zuckerrohr un tropisch Früchten verschippt warrt. Man, de Haven hett ok en Bedüden för Scheep, de vörbi föhrt, de hier Twüschenstatschoon maken doot. Wieldat de Kapverden kuum egen Rohstoffen un Produkschoon hebbt, hett de Haven sünnere Bedüden för den ganzen Import vun Woren un Göder, de na de Eilannen kamt un vun hier ut wieter na de enkelten Eilannen verschippt warrt. Praia hett en Fischeree-Industrie un in de Neeg gifft dat Badestränn.

Anfang vun’t 21. Johrhunnert is de Flaaghaven vun Praia ’n beten wieter buten vun de Stadt nee boot worrn un hett nu internatschonalen Standard (IATA-Kood RAI). De Lannbahn vun den fröheren Flaaghaven billt nu dat Fundament vun de Tofohrtsstroot na den ne’en. Dör den Utbo künnt nu ok gröttere Fleegers lannen, wat dat Reisen lichter maakt un villicht goot för den Tourismus is.

 Bornen 

Kategorie:Oort
Kategorie:Kap Verde
Kategorie:Hööftstadt
Kategorie:Stadt